Minstens 40 beseer toe bus omslaanDie toneel. Foto: ER24. Tussen 40 en 50 mense is Sondagmiddag beseer toe ŉ bus op die R25 onder die Zuurfontein-brug in Kempton Park omgeslaan het. Russel Meiring, woordvoerder van ER24, het gesê toe paramedici by die toneel opdaag, het die bus op sy sy aan die kant van die pad gelê. “Sommiges is aangetref waar hulle op die toneel rondloop, terwyl ander nog in die voertuig vasgekeer was,” het Meiring gesê. Volgens hom is die slagoffers van gering tot kritiek beseer. “Paramedici van verskeie nooddienste het die beseerdes op die toneel behandel.” Nick Dollman, woordvoerder van Netcare 911, het gesê een man het ŉ ernstige fraktuur aan sy bobeen opgedoen en is op die toneel met sterk pynmedikasie behandel. Die beseerdes is met verskeie ambulansdienste na nabygeleë hospitale vervoer. Die polisie ondersoek die voorval.